|  |
| --- |
| **Agenția Națională a Funcționarilor Publici urmează să demareze procesul de înscriere la cursuri gratuite derulate în regim online, în domeniile: management resurse umane – pilotare concurs național și digitalizare, prin Programul Operațional Capacitate Administrativă 2014-2020 !** |
| Agenția Națională a Funcționarilor Publici (ANFP) implementează, în parteneriat cu Universitatea Babeș Bolyai, în perioada decembrie 2020 – iunie 2023 proiectul ***„Transparență și competență în sectorul public***”, cod SIPOCA 870, MySMIS2014+ 140086, cofinanțat din Fondul Social European (FSE), Programul Operațional Capacitate Administrativă (POCA) 2014-2020.  **Obiectivul general** al proiectului este dezvoltarea și implementarea de politici și instrumente unitare și moderne de management a resurselor umane, pentru asigurarea transparenței, coerenței și competenței în sectorul public, iar obiectivele specifice proiectului au în vedere:   * asigurarea unui management unitar și coerent al resurselor umane prin dezvoltarea sistemului electronic național de evidență a ocupării în sectorul public – SENEOSP, * dezvoltarea și operaționalizarea noului concept administrativ de concurs național, pilotat, * îmbunătățirea cunoștințelor și abilităților personalului din departamentele de resurse umane și ale personalului de conducere din cadrul autorităților și instituțiilor publice centrale și locale prin asigurarea instruirii specifice.   În acest context, Universitatea Babeș Bolyai, partener în cadrul proiectului, va organiza și derula în perioada mai 2022 – mai 2023 sesiuni de formare online, în domeniile: digitalizării și management resurse umane - pilotare concurs național, pentru care înscrierea se va realiza în mod etapizat. |
| **Grup țintă în cadrul proiectului:**  • 4.200 de persoane care lucrează în compartimentele/departamentele de resurse umane, alte persoane cu atribuții în cadrul SENEOSP, personal de conducere și înalți funcționari publici din cadrul instituțiilor si autorităților publice, și care urmează a fi instruite în format e-learning, în domeniul digitalizării,  • 3.000 persoane care lucrează în compartimentele/departamentele de resurse umane, persoane care pot îndeplini rolul de membrii în comisiile de concurs (noua procedura conform art.467 din Codul administrativ), personal de conducere și înalți funcționari publici din cadrul instituțiilor și autorităților publice, și care urmează a fi instruite în format e-learning, în domeniul management resurse umane. |

**Vă rugăm să consultați periodic site-ul web al ANFP pentru a fi la curent cu ultimele noutăți!**